cyanic-selkie/wikianc huggingface dataset:
Crazy, Stupid, Love.
Handling
Cal (Steve Carell) er en middelaldrende mann som er gift med Emily (Julianne Moore). Etter 25 års ekteskap har Emily avslørt at hun har vært utro, og nå vil hun skilles. Cal blir fortvilet, men finner seg en leilighet og forsøker å stable et nytt liv på beina. Han begynner å tilbringe kveldene på bar, og der sitter han og fører høylytte monologer om hvordan kona bedoa ham med en kollega på jobb. Dette overhører jentefuten Jacob (Ryan Gosling), som bestemmer seg for å hjelpe Cal ved å lære ham opp til å bli som ham. Det ender med at begge mennene legger seg til en ny adferd: Cal blir en damemagnet som går til sengs med stadig nye kvinner, mens Jacob forelsker seg i den sukkersøte, ordentlige Hannah (Emma Stone). Begge mennene oppdager nye sider ved seg selv, og må stille seg selv spørsmålet om hva som er viktigst i livet.
Jo Røislien
Jo Røislien (født 28. juni 1972 i Lillehammer) er en norsk matematiker, foredragsholder, skribent, eksekutiv produsent og TV-programleder. Han er professor i medisinsk statistikk ved Universitetet i Stavanger der han forsker særlig innenfor medisin- og helsefag.
Utdannelse
Røislien er utdannet sivilingeniør i industriell matematikk fra Norges teknisk-naturvitenskapelige universitet (NTNU) i 1998. Etter endte studier jobbet han som lærer ved Persbråten videregående skole i Oslo og som foreleser ved ingeniørutdanningen på Høgskolen i Oslo og Akershus, før han tok en doktorgrad i geostatistikk ved Institutt for petroleumsteknologi og anvendt geofysikk ved NTNU. Avhandlingen hadde tittel «Random Field Models and Near Well Reservoir Characterization» og handlet om statistiske egenskaper til oljereservoarer og stokastisk modellering av koblingen av brønninformasjon med seismikk. Under doktorgradsarbeidet hadde Røislien lengre forskningsopphold ved Imperial College i London og ved Schlumberger-Doll sitt forskningssenter utenfor New York.
Forskning
Etter doktordisputas i 2004 begynte Røislien som forskningsveileder ved Rikshospitalet og deretter i 2006 som postdoktor-forsker ved Avdeling for Biostatistikk ved Universitetet i Oslo. Han har samarbeidet med en rekke medisinske forskningsmiljøer, deriblant overvektssenteret ved Sykehuset i Vestfold, Folkehelseinstituttet, Sunnaas Rehabiliteringssykehus og Senter for rus- og avhengighetsforskning (SERAF) ved Universitetet i Oslo. Siden 2011 har Røislien jobbet som seniorforsker hos Stiftelsen Norsk Luftambulanse.
I 2017 ble han professor i medisinsk statistikk ved Det helsevitenskapelige fakultet, Universitetet i Stavanger. Røislien er en aktiv forsker, med mer enn 100 vitenskapelige artikler i internasjonale tidsskrifter.
Formidling
Røislien er en prisvinnende, profilert forsknings- og vitenskapsformidler. Han var husmatematiker på Eirik Newths vitenskapsradioshow Superstreng. Høsten 2011 debuterte han på TV som programleder for TV-serien Siffer på NRK1, en serie han var med å utvikle. Siffer ble nominert til to priser under Gullruten i 2012, og serien ble også vist på SVT og Yle 2013. I 2012 var han tidenes første norske programleder på Discovery Channel, og han har siden ledet vitenskapsserier på både Discovery Channel og VGTV. Sammen med regissør Christian Holm-Glad driver han TV- og filmselskapet Bulldozer Film, som blant annet satser på vitenskaps-TV og jobber med vitenskapsformidlere som fysiker Andreas Wahl og kjernefysiker Sunniva Rose.
Røislien har fått flere utmerkelser for sin måte å formidle kunnskap på. Han fikk Stavanger Forums Formidlingspris for 2017. Juryen la i sin begrunnelse særlig vekt på livsvitenskapsserien Kampen om livet. Han fikk den svenske utmerkelsen Årets Statistikfrämjare 2013 for Siffer, mens statistikklæreboka Tall forteller fikk sølv under kåringen Årets vakreste Bøker 2013.
Erdős-Bacon
Røislien har et Erdős-Bacon-tall på syv: Han har et Erdős-tall på fire, via statistikkprofessor Petter Laake. I tillegg har han et Bacon-tall på tre, etter sin deltagelse på talkshowet I kveld med YLVIS med komikerduoen Ylvis. Erdős-Bacon er summen av Erdős-tallet, som måler avstanden i akademisk samarbeid (samforfatterskap) mellom personen og matematikeren Paul Erdős, og Bacon-tallet, som er antallet sosiale ledd mellom personen og skuespilleren Kevin Bacon.
Familie
Jo Røislien er gift med sosialantropolog Ingrid Mørseth Tolstad, og sammen har paret to barn. Han er bror til religionshistorikeren Hanne Eggen Røislien.
Konsilet i Trient
Konsilet i Trient eller Tridentinerkonsilet var et økumenisk konsil i Den katolske kirke. Det var 25 sesjoner i periodene 13. desember 1545–1549, 1551–1552 og 1562–4. desember 1563. Konsilet ble innkalt av Paul III, og senere ledet av Julius III og Pius IV. Keiserne Karl V og Ferdinand I deltok også på konsilet. Foranledningen til at konsilet ble sammenkalt var reformasjonen og behovet for reform eller motreformasjon innenfor Den katolske kirke.
Tridentinerkonsilet bekreftet katolsk lære mot de protestantiske reformatorer; bekreftet læren om bibel og tradisjon, nåde, synd, rettferdiggjørelse ved tro (men brukte ikke formelen «troen alene»), den hellige messe som et virkelig offer, skjærsilden, Pavens myndighet; igangsatte motreformasjonen; reformerte presteskapet og sedene; fremmet religionsundervisning; forordnet opprettelsen av seminarer for utdanning av prester.
På grunn av den nye religiøse verden etter reformasjonen ble den katolske kirke tvunget til å innrette seg med flere kristne kirker på en helt annen måte enn tidligere. Protestantismen var ikke noe den kunne fjerne ved å anklage den for kjetteri. Derfor trengte den katolske kirken å fornye seg institusjonelt og teologisk. Disse to reformene innenfor kirken gjør at en kan snakke om en konfesjonalisering på 1500- og 1600-tallet. Konsilet spilte en stor rolle når det gjaldt disse reformene.
Bakgrunn
Konsiler er en viktig autoritetsinstans i den katolske kirke, helt siden senantikken. Konsilene var en forsamling der alle biskoper, erkebiskoper og ofte verdslige ledere møttes for rådslagning og for å fatte vedtak. I høymiddelalderen og senere var det ofte vanlig for tiggerordenene å ha representanter på konsilene. I høymiddelalderen hadde paven kontrollert konsilene, men på 1300- og 1400-tallet begynte de såkalte reformkonsilene å utfordre pavens makt ved å sette konsilinstansen opp mot pavestolen.
Rett etter reformasjonen, i 1545, innkalte den romersk-katolske kirken til konsil i Trient i Nord-Italia. Kirken trengte en nærmere konfesjonell profil. Tre av de tjuefem sesjonene av konsilet ble avholdt i Bologna. På konsilets første sesjon møtte 24 biskoper og erkebiskoper opp, av dem var 19 italienere. Trientkonsilet ble i stor grad styrt og dominert av paven og italienerne. Trientkonsilet førte til en mer moderne, effektiv og klarere teologisk profilert katolsk kirke.
I den fjerde sesjonen av Trientkonsilet våren 1546 ble et av de mest siterte dekreter fra konsilet vedtatt. Dette vedtaket slår fast at tradisjon skal sidestilles med Skriften. Med dette menes det at Den hellige ånd er sidestilt med skriften. Likevel må tradisjonen følge visse regler for å kunne påberope seg å være likestilt med Skriften. Den må være diktert av Den hellige ånd til apostlene og senere overlevert i en ubrutt rekkefølge i kirken. Ettersom den eneste instansen som kan påberope seg både den rette inspirasjon og den nødvendige suksesjonen er Peters stol, gir konsilet paven indirekte mer makt. Fra protestantisk hold er det tolket som at paven ble sidestilt med Skriften.
Konsilfedrene (biskopene) følte seg truet av paven. Dette var en av grunnene til at konsilet nølte med å gjøre reformer som hadde med kirkeinstitusjonen å gjøre. Et av de største stridspunktene i forholdet mellom pave og biskoper gjaldt biskopenes såkalte residensplikt. Residensplikten var en ordning fra middelalderen som gikk ut på at biskoper og erkebiskoper vanligvis fikk bo- og oppholdstøtte fra paven når de ble tildelt et sted å lede. Slik høstet biskopene ære og fikk inntekt uten å måtte gjøre grovarbeidet på for eksempel gårder. Dette spørsmålet ble ikke stemt på før i 1562. Da ble det fastslått at residensplikt er en menneskelig (ikke guddommelig) rett som paven kan bruke til å gi penger til biskopene. Etter konsilet fulgte en kraftig innstramming av residensplikten.
Idrettsforeningen Frisk Asker
Idrettsforeningen Frisk Asker (stiftet 5. februar 1922) er et idrettslag fra Asker, som driver med fotball og ishockey.
Fotball
Frisk Asker Fotball har et bredt tilbud til barn og ungdom, og også et aktivt oldboys-lag.
Ishockey
Frisk Asker Ishockey er en av de eldste hockeyklubbene i Norge. Ishockeyklubben Tigrene, som var norgesmestere i 1957 og 1961, fusjonerte med Frisk Asker i 1969. A-laget spiller sine hjemmekamper i Askerhallen.
Jovanka Broz
Jovanka Budisavsljević Broz (serbisk: ; født 7. desember 1924 i Pećane, død 20. oktober 2013 i Beograd) jugoslavisk partisan under Annen verdenskrig, siden 1952 landets leder Josip Broz Titos hustru, og dermed landets presidentfrue frem til hans død i 1980. Hun var også oberstløytnant i Den jugoslaviske folkehæren.
Ungdoms-VM i håndball for menn 2011
Ungdoms-VM i håndball for menn 2011 ble arrangert i Mar del Plata i Argentina i 2011.
Micronoemia
Micronoemia er en slekt av underamilie av trebukker (Cerambycidae).
Levevis
Som andre trebukker lever larvene av de fleste artene i død ved. De voksne billene er oftest nattaktive.
Utbredelse
Slekten er endemisk for Seychellene.
Australias kvinnelandslag i fotball
Australias kvinnelandslag i fotball representerer Australia i internasjonal fotball. Etter å kontrollert å ha vunnet samtlige VM-kvalifiseringer (bortsett fra den første), søkte Australia om å skifte fra Oseania Football Confederation til Asian Football Confederation. I 2006 ble søknaden innvilget.
Australia har kvalifisert seg til samtlige VM bortsett fra den første. I VM i 1995 endte Australia sist i gruppe med Danmark, USA og Kina. I VM i 1999 kom Australia på tredjeplass foran Ghana, men bak Kina og Sverige.
Australia var vert for OL, og havnet i en tøff pulje med Sverige, Brasil og Tyskland. Australia greide uavgjort mot Sverige, men tapte mot de to andre lagene. Også i VM i 2003 kom Australia sist i sin pulje. Imidlertid gikk det bedre i Fotball under Sommer-OL 2004, da Australia havnet i gruppe med vertene. Australia endte på tredjeplass, som holdt til kvartfinale. Kvartfinalen tapte Australia 1-2 mot Sverige.
Etter at Australia ble innvilget medlemslap i AFC, fikk de tøffere motstand. I asiamesterskapet fikk de i debuten sin sølv etter å ha tapt finalen på straffespark. Dermed var de også kvalifisert til VM i 2007. I sluttspillet kom Australia til kvartfinalen for andre gang etter å ha utliknet mot Canada to minutter på overtid. Australia møtte Brasil og kjempet bra fra seg, men tapte 2-3.
Imidlertid ble fotballturneringen i OL i Beijing et arrangement uten australsk deltakelse. I Asiamesterskapet 2008 kom Australia greit til semifinalen på bekostning av Sør-Korea og Taiwan, men i semifinalen de ble slått ut av Nord-Korea. Bronsefinalen tapte de også, denne gangen mot Japan.
Australia fikk tatt revansje i neste asiamesterskap i 2010. Etter å ha vunnet de to første rundene mot respektive Vietnam og Sør-Korea, tapte de mot Kina, men kom videre med en andreplass totalt. Australia møtte Japan i semifinalen, og de vant 1-0. I finalen møtte Australia Nord-Korea. Kampen endte uavgjort etter ordinær tid og forlenging, men Australia vant straffesparkkonkurransen med 5-4. Australia ble da det tredje landet som vant både vant Oseaneamesterskapet og Asiamesterskapet.
Conoderes
Conoderes er en slekt av biller i familien snutebiller (Curculionidae). . Slekten omfatter bare én kjent art.
Utseende
Små (2 – 7 mm) snutebiller, kroppsformen varierer fra kort og bred til langstrakt. Undersiden er vanligvis mer hvelvet enn oversiden. Kroppen er mørk på grunnfarge, men har ofte et mønster av lyse skjell. Hodet er forholdsvis lite, med meget store fasettøyne som dekker det meste av oversiden. Snuten er temmelig lang og slank, i noen tilfeller lengre enn resten av kroppen. Den kan foldes inntil kroppen i en fure mellom framhoftene og holdes vanligvis nedover- eller bakoverbøyd. Antennene er knebøyde og sitter festet på snutens ytre halvdel. Brystskjoldet (pronotum) er smalere enn dekkvingene, med rundede sider, omtrent så bredt som langt. Hannene hos noen arter har et par fremoverrettede pigger på brystet som de bruker i kamp om hunnene. Dekkvingene har fine punktstriper, mangler vanligvis markerte "skuldre". Beina er vanligvis korte og kraftige, men hos noen hanner er de sterkt forlenget. Frambeina er ofte modifisert, enten kraftigere eller lengre enn de andre. Lårene er tykke, spindelformede, og har ofte en kraftig tann på undersiden.
Levevis
For de fleste av de tropiske artene er lite kjent om biologien, men disse billene ser ut til å være tallrike i trekronesjiktet i tropisk regnskog. Man finner ofte billene på død ved og løvverk. Det er kjent at larvene kan utvikle seg i død ved, i bladstilker (på tropiske planter med store blader, blant annet slekten Cecropia), som bladminerere og i frø. Noen få arter er kjent som skadedgjørere, blant annet på bomull. Hos noen arter kjemper hannene om hunnene, de har da gjerne spesielle strukturer (spydlignende pigger, lange bein) som de bruker i denne kampen. Et uvanlig trekk er at de voksne billene av noen arter er svært kjappe og løper rundt på en måte som minner om enkelte fluer. Det vanlige hos snutebiller er at de voksne billene er ganske trege.
Utbredelse
Arten lever i Sør-Afrika.
Ari Rasilainen
Ari Petteri Rasilainen (født 18. februar 1959 i Helsingfors) er en finsk dirigent. Han har tidligere ledet Kringkastingsorkestret.
Rasilainen begynte sin karriere som dirigent i 1985 i Villmanstrand. Han var gjestedirigent for symfoniorkesteret i Tammerfors inntil 1994, da han ble dirigent for Kringkastingsorkestret i Norge. Rasilainen dirigerte Kringkastingsorkesteret til 2002. Samtidig ledet han fra 1994 til 1998 også symfoniorkesteret i Jyväskylä og fra 1999 til 2000 sinfoniettaen i Björneborg. Etter å ha avsluttet sitt engasjement i Norge gikk Rasilainen til stillingen som generalmusikkdirektør for Staatsphilharmonie Rheinland-Pfalz. Han opptrer samtidig med andre orkestre, blant annet Aalborg Symfoniorkester der han er gjestedirigent. Rasilainen har også dirigert orkesteret ved Finlands nasjonalopera i Helsingfors.
Rasilainen har medvirket til mer enn 50 CD-innspillinger.
Ijo kommune
Ijo (finsk: Ii) er en kommune i landskapet Norra Österbotten i Finland. Kommunen har cirka 9 000 innbyggere og et areal på 635,24 km², hvorav 15,38 km² er vann. Ijo er en finskspråklig kommune som grenser til kommunene Uleåborg, Pudasjärvi, Ranua og Simo. Navnet på kommunen kommer fra samisk og betyr «rasteplass» eller «overnattingssted».
Tuftåstunnelen
Tuftåstunnelen er en veitunnel på i Lærdal kommune. Tunnelen er 2000 meter lang og går gjennom fjellet Tersetdokki. Den ble åpnet 3. september 2008.
Total Balalaika Show
Total Balalaika Show er et musikkshow av det finske orkesteret Leningrad Cowboys
Bakgrunn
12. juni 1993 dro Leningrad Cowboys i gang en forbløffende felleskonsert med det 160 mann store Alexandrov Røde Arme kor- og danseensemble, som i magasinet Variety ble omtalt som «den mest selvmotsigende – og inspirerende – krysskulturelle sammensetning siden Nurejev danset med miss Piggy i Muppet Show». Det var Leningrad Cowboys første opptreden med så stor backing: 100 sangere, 40 musikere og 20 dansere.
Settingen for showet var storslått: den største scenen som noen gang har blitt bygget i Finland, midt i Helsingfors, omkranset av universitetet, katedralen og bygningene til statsforvaltningen. Antall tilskuere var 70.000 og deres respons var preget av grenseløs entusiasme til hits som It's Only Rock 'n' Roll, Stairway to Heaven og Delilah, i tillegg til en bortimot majestetisk fremførelse av russiske ballader og Jean Sibelius' Finlandia. Konserten var produsert av Finnish Marketing Federation og Leningrad Cowboys ble belønnet med prisen for beste markedsføringsstunt 1993. Aki Kaurismäki og hans team var på plass og filmet begivenheten, som ble et uforglemmelig møte mellom gammelt og nytt, øst og vest. Opptakene førte til utgivelsen av DVD-en Total Balalaika Show i 1994. Musikken fra konserten ble dessuten uttgitt på albumet Total Balalaika Show – Helsinki Concert i 1993.
I Norge
Showet har blitt kjørt flere ganger i Norge av glade amatører. BMK i Brønnøysund var de første. Våren 2006 ble det satt opp på Sunnmøre, nærmere bestemt i Tennfjord/ Vatne med Vatne Hornmusikklag og Tennfjord Mannskor i 2006 – forsterket med band og solister. I 2013 Ble showet nok en gang satt opp på Sunnmøre med Tennfjord Mannskor og Langevåg Musikkorps.
Fylkesvei 1366
Fylkesvei 1366 går mellom Rustadporten i Ås og Reitvet i Ski.
Frem til 2019 hadde veien betegnelsen fylkesvei 27, strekningen mellom Reitvet og Skotby fikk eget nummer. Tidligere har strekningen gjennom Ås også hatt betegnelsen fylkesvei 57.
Mosambik under Sommer-OL 1992
Mosambik under Sommer-OL 1992. Seks sportsutøvere fra Mosambik deltok i to sporter under Sommer-OL 1992 i Barcelona. Det var fjerde gangen som Mosambik deltok i et sommer-OL, de vant ikke noen medaljer.
Ceradryops
Ceradryops er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.
Utseende
Små (1,7-2 millimeter), avlange, blanke, for det meste svarte mudderbiller med rødbrune bein. Kroppen er tett kledt med ganske korte, oppstående hår. Antennene er kortere enn hodets bredde, og består 8 ledd. Dekkvingene er forholdsvis avlange. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.
Levevis
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.
Utbredelse
Slekten er utbredt på Sri Lanka.
Hedensted kommune
Hedensted kommune er en dansk kommune i Region Midtjylland som oppstod ved kommunalreformen i 2007, gjennom sammenslåing av følgende tidligere kommuner
Sør-Afrika under Paralympiske sommerleker 2016
Sør-Afrika deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Teistedalstunnelen
Teistedalstunnelen er en veitunnel i Kvinesdal kommune i Agder. Den er en del av europavei 39 og fylkesvei 465. Den er 1925 meter lang og ble åpnet i 2006.
Sør-Afrika under Paralympiske sommerleker 2016
Før lekene i Rio 2016 hadde Sør-Afrika vunnet 280 medaljer (110 gull, 88 sølv og 82 bronse) fra de 10 sommerlekene det hadde deltatt i siden 1964.
Hedensted kommune
I folkeavstemning 19. april 2005 valgte innbyggerne i Grejs sogn å knytte seg til den nye Vejle kommune, mens resten av sognene i Tørring-Uldum gikk med i den nye kommunen Hedensted.
Ved kommunevalget i 2005 ble sosialdemokraten Jørn Juhl Nielsen valgt til leder for sammenslåingskomiteen og ny borgermester for den sammenslåtte kommunen.
Den tidligere kommunen lå i Vejle amt og ble dannet ved kommunalreformen i 1970. Den hadde et areal på 137,36 km², og en befolkning i 2005 på i alt 16 877 innbyggere.
Taloyoak
Taloyoak, tidligere Spence Bay, (inuktitut: ᑕᓗᕐᔪᐊᖅ, Talurjuaq) er en bosetning på Boothiahalvøya i territoriet Nunavut i Canada. Ved folketellingen i 2016 hadde bosetningen 1,029 innbyggere. Taloyoak er den nordligste bosetningen i Fastlands-Canada.
Luitpold av Bayern
Luitpold Karl Joseph Wilhelm (født 12. mars 1821 i Würzburg, død 12. desember 1912 i München) var prinsregent av Bayern fra 10. juni 1886 til sin død i 1912.
Bakgrunn
Han var tredje sønn av kong Ludwig I av Bayern og prinsesse Therese av Sachsen-Hildburghausen. Hans søsken var kong Maximilian II av Bayern (f. 1812), Mathilde (f. 1813), kong Otto I av Grekenland (f. 1815), Theodolinde (f. 1816), Adelgunde (f. 1823), Hildegard (f. 1825), Alexandra (f. 1826) og Adalbert (f. 1828).
Tidlig karriere
Luitpold gjorde militær karrière, og ble i 1869 generalinspektør for den bayerske armé. Under en av sine mange utenlandsreiser møtte han sin fremtidige kone, Augusta av Østerrike, datteren av storhertugen av Toscana. De ble gift 15. april 1844 i Firenze.
3B/Bærums Verk
3B / Bærums Verk IF (3B/BVIF) er en basketballklubb som ble dannet i 2002 av BLNO-treneren Pål Berg for å gi de beste spillerne i distriktet muligheten til å utvikle seg i fellesskap. 3B er en sammensetning av EB-85, Bærums Verk IF og Sandvika BBK. Navnet 3B betyr «tre basketballklubber». I 2006 hadde 3B kun to lag, et 90/91 lag og et BLNO-lag.
Bærums Verk Jets var konkurs på slutten av 2005-sesongen, og 3B søkte om å overta BLNO-lisensen deres, men fikk nei av Norges Basketballforbund. Laget fikk derfor ikke sjansen til å spille i BLNO-ligaen før 2006-2007-sesongen.
Luitpold av Bayern
Regent
I løpet av sin 25 år lange regjeringstid oppnådde prinsregenten gjennom sin beskjedenhet, dydighet og folkelighet å vinne folkets kjærlighet til tross for den opprinnelig skepsis mot ham. De såkalte «prinsregentårene» har blitt kalt en gullalder for Bayern.
Luitpold var en betydelig kunstelsker, og München ble under hans styre en ledende kunstby der både mestre av den gamle skole og moderne kunst fikk en plass. Den tyske jugendstilen fikk sitt navn i München i 1896.
Luitpold svermet ikke bare for kunsten og spesielt hellenismen, men også for naturen, skogen og fjellene. Han begynte tidlig med sin lidenskapelige hobby, jakt. Han gjorde Oberstdorf til sin offisielle hoffjaktmark. Luitpold var øverste jaktherre for over 130 000 hektar kongelig jaktmark, ca. 15 % av kronens skog. Han jaktet i hele Bayern, fra Spessart over Ingolstadt og München til Oberbayern og Allgäu-fjellene. I Oberstdorf gav han skolebarna fri på sin fødselsdag og serverte dem pølser. Det er fortalt flere slike anekdoter om prinsregentens folkelighet.
Tallrike gater i Bayern og bayersk Pfalz er oppkalt etter ham, bl.a. den berømte Prinzregentenstraße i München. Det samme er bl.a. byens Prinzregententheater, Luitpoldpark og Luitpold-Gymnasium.
Familie
Luitpold og Augusta hadde følgende barn:
Anders Løvlie
Anders Løvlie (født 23. oktober 1977) er en norsk jurist og sangartist, mest kjent under artistnavnet DJ Løv. Han er best kjent som den ene halvdelen av pop/rap-duoen Ravi og DJ Løv, sammen med Ivar Christian Johansen (Ravi). De har utgitt to album og flere singler. Løvlie valgte å holde en lavere offentlig profil enn Ravi.
Løvlie har tidligere jobbet som advokatfullmektig og var blant annet medforsvarer for en av de tiltalte under straffesaken etter NOKAS-ranet. Han er i dag professor ved Institutt for offentlig rett ved Det juridiske fakultet ved Universitetet i Oslo og forsker innen strafferett og straffeprosess. Ved siden av stillingen ved universitetet har Løvlie tidligere vært engasjert som advokat i Advokatfirmaet Elden og har også blitt advokat med møterett for Høyesterett.
Løvlie har også vært sekretær for det regjeringsoppnevnte juryutvalget som vurderte endringer i juryordningen i Norge.
Virginia (Irland)
Virginia (irsk: Achadh an Iúir, «barlind-feltet») er en by i grevskapet Cavan i Irland. Den ble grunnlagt under bosetningen i Ulster på 1600-tallet som en plantasjeby, men har nå både lokal industri og pendlerboliger. Den fikk sitt engelske navn etter Elisabeth I av England, The Virgin Queen («Jomfrudronningen» ettersom hun var ugift). Omkring 6 km utenfor byen ligger Quilca House, hvor Jonathan Swift skal ha oppholdt seg og skrevet deler av sin roman Gullivers reiser. Den ligger ved hovedveien N3 mellom Navan og Cavan by, og inntil Lough Ramor. I henhold til folketellingen av 2016 har byen en befolkning på 2 648 innbyggere.
Vanlige etternavn
De vanligste etternavnene i Virginia som ble nedtegnet under folketellingen for 1901/1911 var: Kellett, Fitzsimons, Sheridan, Smith, Reilly, Carroll, O'Reilly, Lynch, Brady, Reynolds, Duffy, Hopkins, Soden, McNamee, Preston, McEnroe, Skelly. Et nedsted for slektsforskning lister følgende etternavn som mest vanlige: Reilly, Smith, Brady, Lynch, McCabe, Clarke, Farrelly, Maguire, Sheridan og Galligan.
The Guard
The Guard er en irsk svart komedie fra 2011, skrevet og regussert av John Michael McDonagh. Filmen handler om en uortodoks irsk politimann som må samarbeide med en FBI-agent for å avdekke en internasjonal smuglerliga. Hovedrollene spilles av Brendan Gleeson og Don Cheadle.
Sammendrag
McBride stopper en bil kjørt av Sheehy og hans medsammensvorne Clive Cornell og Liam O'Leary. McBride blir skutt og drept. Wendell Everett og den uortodokse Boyle forsøker å spore opp Sheehy og hans menn. Samtidig som Everett forsøker å snakke med folk, opplever språk-problemer, og møter en rekke lite samarbeidende innbyggere, har Boyle et seksuelt møte med et par prostituerte på et hotell. Boyle møter Everett i en lokal bar, og legger merke til et overvåkningskamera. Han husker at en tidligere mistenkt i drapssaken deres hevdet å være innom samme etablissement på tidspunktet for drapet. Når de ser på opptakene fra dagen for drapet, ser de at den mistenkte har alibi. Everett legger også merke til Sheehy og Cornell i baren samtidig.
Senere leverer Clive Cornell bestikkelser til flere politifolk, for å hindre dem fra å etterforske saken videre. Men Sheehy tror at Boyle ikke vil bli så lett å forhindre. En ung gutt som Boyle kjenner, ved navn Eugene, tipser Boyle om en haug skytevåpen gjemt unna av IRA. Kort tid senere dør Boyles gamle mor. Everett følger spor etter Sheehys narkotika-forsendelse, som han undersøker videre. Hjemme i hans egen stue blir Boyle konfrontert av Liam O'Leary. Boyle trekker en pistol og dreper O'Leary, og kontakter deretter Everett og forteller at spor Everett undersøker er falske spor lagt igjen av korrupte politifolk.
Boyle kjører til en lokal kai hvor Sheehys fartøy ligger fortøyd, og Sheehys menn laster av kokain. Everett og Boyle forsøker å arrestere Sheehy og Cornell. Boyle dreper Cornell, før han går etter Sheehy. Everetts skudd skader båten. Boyle skyter Sheehy, men både Boyle og Sheehy blir antatt døde når hele båten eksploderer. Dagen etter ser Everett ut over vannet der båten sank, og tro at Boyle er død. Eugene, som står i nærheten, nevner at Boyle var en utrolig flink svømmer.
Musikkåret 1425
Musikkåret 1425 er en oversikt over hendelser, fødte og avdøde musikkpersonligheter i 1425.
Haldenreaktoren
Haldenreaktoren var én av fire atomreaktorer i Norge. De tre andre fantes på Kjeller utenfor Lillestrøm – to av dem ble stengt i 1960-årene og den siste, JEEP II, i 2019.
Byggingen av Haldenreaktoren startet i 1955, og reaktoren var i drift fra 1958 til 2018 da den ble lagt ned. Reaktoren ble driftet av Institutt for energiteknikk (IFE) og var tilknyttet Haldenprosjektet.
Reaktoren
Haldenreaktoren (HBWR, Halden Boiling Water Reactor) var en tungtvannreaktor av BWR-type (Boiling Water Reactor) med termisk effekt på 25 MW. Den produserte ingen elektrisitet, men leverte i perioder varme i form av damp til nærliggende Saugbrugsforeningen. Reaktoren ble brukt til å undersøke reaktorbrensel og ulike materialegenskaper ved langtidsstrålebelastning i reaktoren. Resultatene fra forskningen inngikk i sikkerhetsvurderinger og sikkerhetssystemer for kjernekraftverk i Haldenprosjektets medlemsland.
Balmoor Stadium
Balmoor (også kjent som Balmoor Stadium) er et fotballstadion i den skotske byen Peterhead, Aberdeenshire. Det er hjemmebanen til det skotske andredivisjonslaget Peterhead FC. Stadionet har en kapasitet på 4 000 tilskuere, der omtrent ett tusen kan skaffe seg sitteplass. Med såpass lav kapasitet er Balmoor Stadium ganske langt under å oppfylle kriteriene til Scottish Premier League.
Stadionet ble åpnet i 1997, etter at Peterheads gamle hjemmearena, Recreation Park, ble solgt til supermarkedkjeden Safeway. Standarden på fasilitetene på Balmoor var en av hovedgrunnene til at Peterhead FC ble innvalgt i den skotske fotballigaen i år 2000 sammen med Elgin City FC.
Haldenreaktoren
Nedleggelse
Reaktoren ble stanset i mars 2018 for rutinemessig vedlikehold. Under inspeksjon ble det oppdaget feil på en sikkerhetsventil, noe som medførte at oppstarten av reaktoren ble utsatt. I juni 2018 vedtok IFEs styre ikke å starte opp reaktoren igjen, samt ikke søke om ny driftskonsesjon når den nåværende konsesjonen utløper i 2020. Den statlige etaten Norsk nukleær dekommisjonering, som ble opprettet i 2018, har som måldato 2028 å overta ansvaret for Haldenreaktoren.
Påstander om forskningsjuks
Den 21. november 2020 meldte NRK at ledende ansatte og forskere i selskapet over lang tid på 1990-tallet leverte manipulerte forskningsresultater til sine kunder. Etter at reaktoren ble besluttet stengt, ble det vurdert å selge historiske forskningsdata ettersom disse fremdeles kunne ha kommersiell interesse. Noen ansatte visste at forskningsresultater var blitt manipulert og advarte mot tilgjengeliggjøring av data. Selskapets nye ledelese var ikke kjent med en slik praksis og besluttet da å varsle saken for styret i IFE og norske strålevernmyndigheter.
Balmoor Stadium
Tilskuerrekorden for Balmoor er 3 700, som ble satt mot Partick Thistle i sluttspillfinalen i 2006 om opprykk fra andredivisjon i den skotske fotballigaen. Peterhead tapte for øvrig kampen, og gikk dermed glipp av førstedivisjonsfotball på Balmoor i sesongen etter.
Andreas Bullen
Andreas Bullen (født 10. april 1976) er en norsk jurist og forfatter. Bullen er partner i advokatfirmaet Wiersholm. Han er tidligere stipendiat ved Institutt for offentlig rett ved Det juridiske fakultet ved Universitetet i Oslo der han forsket innen disiplinene skatterett og selskapsrett. I 2010 forsvarte han doktorgraden «Arm's length transaction structures: Recognising and restructuring controlled transactions in transfer pricing» som mottok Mitchell B. Carroll Prize av International Fiscal Association og European Academic Tax Thesis Award av EU-kommisjonen og den europeiske skatteprofessorforeningen.
American Psychiatric Association
American Psychiatric Association er en fagorganisasjon som organiserer amerikanske og internasjonale leger som har spesialistutdanning i psykiatri, altså psykiatere. Organisasjonen utgir ulike hefter og foldere, og blant de viktigste publikasjonene er diagnosemanualen DSM. DSM kategoriserer og klassifiserer psykiske lidelser, og gir retningslinjer for hvordan disse skal diagnostiseres.
Bellsund fyr
Bellsund fyr, tidvis også kalt Kapp Martin fyr, er et fyrtårn på Kapp Martin på nordbredden av fjorden Bellsund helt sørvest i Nordenskiöld Land på Spitsbergen. Fyret er et oransje oktagonalt toppbygg montert på en svart gittermast / bjelkemast ved strandkanten. Det lyser med to blink av hvitt lys hvert tiende sekund.
I september 1946 oppførte bygningsarbeidere fra Sveagruva i tilknytning til denne, tre andrefyrlykter til hjelp for skipstrafikken videre innover Van Mijenfjorden i øst, på henholdsvis Akseløya, Dom Miguelodden, og Blåhuken ved Svea.
Det har også tidvis vært losstasjon her ved innløpet til det mye trafikkerte Bellsund, og hele anlegget er vernet av Riksantikvaren.
Tenaska Virginia kraftverk
Tenaska Virginia kraftverk er et varmekraftverk i delstaten Virginia i det østlige USA. Det har en installert produksjonskapasitet på 885 MW, fordelt på 3+1 turbiner med kogenerasjon. Operatør er Tenaska Energy. Utstyret er hovedsakelig levert av General Electric og Deltak.
Anlegget ble bygget ut i årene 2000–2004. Brenselkilden er naturgass og råolje.
SPARC T4
SPARC T4 (kodenavn: «Yosemite Falls») er en 64-bit RISC flerkjerners mikroprosessor som ble konstruert og utviklet av Sun Microsystems og Oracle Corporation, og lansert av Oracle Corporation i september 2011.
SPARC T4 støtter symmetrisk multiprosessering. Fire SPARC T4 kan kjøre i parallell, og gi en ytelse på 256 tråder per system.
Mikroprosessoren har integrerte DDR3 minne-kontrollere, som gir totalt 16 minnebusser for 1066 MHz DDR3 SDRAM.
SPARC T4 har to integrerte PCI Express kontrollere som støtter 2 x 8 stk PCI Express porter, og en integrert Ethernet-kontroller for to stk 1G/10G Ethernet-porter.
Ritt Bjerregaard
Ritt Bjerregaard (født 19. mai 1941 i København, død 21. januar 2023 på Østerbro ) var en dansk sosialdemokratisk politiker. Hun hadde flere ministerposter i den danske regjeringen og var i fire år EU-kommissær, samt overborgermester i København fra 2006 til 2009.
Bakgrunn og utdannelse
Etter lærerutdannelse i København studerte Bjerregaard fra 1968 til 1970 historie i Odense og arbeidet som lærer. I 1966 ble hun gift med historikeren Søren Mørch.
Politisk virke
Hun var dansk undervisningsminister under regjeringene til Anker Jørgensen fra 27. september til 19. desember 1973 og fra 1975 til 1978, sosialminister fra 1979 til 1981 og fødevareminister fra 2000 til 2001.
Under den konservative Schlüter-regjeringen var hun parlamentarisk leder for sosialdemokratene i Folketinget.
Bjerregaard var EU-kommissær for miljøvern og atomsikkerhet i Santer-kommisjonen fra 1995 til 1999.
I oktober 2004 ble hun utpekt til sosialdemokratenes kandidat til stillingen som overborgermester i København. Ved bystyrevalget den 15. november 2005 oppnådde hun 60 338 personlige stemmer. Som følge av en samarbeidsavtale mellom Socialdemokraterne, Det Radikale Venstre, Socialistisk Folkeparti og Enhedslisten ble hun valgt til overborgermester og tiltrådte 1. januar 2006. Hun søkte ikke gjenvalg i 2009.
Emisjon (finans)
Emisjon er utstedelse av verdipapirer, for eksempel aksjer eller obligasjoner.
Aksjeemisjon innebærer at aksjekapitalen i et aksjeselskap eller allmennaksjeselskap blir forhøyet. Dette skjer normalt ved utstedelse av nye aksjer i selskapet. Lovens utgangspunkt er at aksjonærene i selskapet har fortrinnsrett til de nye aksjene i samme forhold som de eier aksjer fra før, men dette kan fravikes i vedtektene. Aksjeselskaper kan ellers bare tilby slike aksjer til bestemte navngitte personer. Allmennaksjeselskaper kan derimot innby en ubegrenset krets til å tegne aksjer, noe som særlig gjøres i selskaper som er børsnoterte.
Alternativet til å innby til tegning av nye aksjer er å overføre midler til aksjekapitalen fra et av selskapets fond (fondsemisjon). På denne måten skjer det ingen kapitaltilførsel til selskapet, men kapitalen som overføres vil øke selskapets bundne egenkapital, noe som vil kunne skape et bedre inntrykk av selskapets soliditet.
For å delta i aksjeemisjoner og spredningssalg via Internett må man være over 18 år og ha konto i en norsk bank.
Ole Martin Skilleås
Ole Martin Skilleås er en norsk professor i filosofi ved Universitetet i Bergen.
Huang Xuechen
Huang Xuechen (født 25. februar 1990 i Shanghai) er en kinesisk synkronsvømmer som deltok i de olympiske leker 2008 i Beijing.
Under OL 2012 i London tok hun sølv i lagkonkurransen og bronse i duett. Hun var med på det kinesiske laget som kom på andreplass i lagkonkurransen bak Russland. De andre på laget var Wu Yiwen, Chen Xiaojun, Jiang Tingting, Jiang Wenwen, Liu Ou, Luo Xi, Chen Xiaojun og Sun Wenyan.
Under Sommer-OL 2020 i Tokyo som ble arrangert i 2021, tok hun sølv i både duett og lag.
Stylopidae
Stylopidae er en gruppe (familie) av insekter som hører til ordenen viftevinger (Strepsiptera). Disse lever som parasitter på andre insekter. Stylopidae er den mest artsrike gruppen av viftevinger og omfatter omtrent halvparten av ordenens kjente arter.
Utseende
Hannene er spinkle, vingede insekter med forgrenede antenner, kølleformede formvinger og brede, tynne membranøse bakvinger. Hodet er kort og bredt, trekantet, med utstående fasettøyne med få fasetter (bringebær-lignende). Føttene er fire-leddete og lappete. De voksne hunnene er sekkformede og lever hele livet inne i vertens bakkropp, utenfra er de bare synlige ved at forkroppen stikker ut som små lapper mellom ryggplatene på vertens bakkropp, gjerne ved det nest bakerste leddet.
Melhusbrua
Melhusbrua er ei veibru på fylkesvei 708 i Melhus kommune i Trøndelag. Brua er 400 meter lang og krysser Gaula like sør for Melhus sentrum. Den er en del av veiutbyggingen som førte Fv708 (på denne tiden Riksvei 708) og E6 utenom tettstedet. Den nye parsellen på Fv708, Tverrforbindelsen, åpnet 12. juni 2003, mens de to nye parsellene på E6, Sørparsellen og Nordparsellen, åpnet 23. september 2004 og 1. september 2005.
Stylopidae
Liv og utvikling
Disse viftevingene utvikler seg som endoparasitter i vepser (Hymenoptera), mest i bier og stikkveps. Hunnene forlater aldri verten, mens hann-larvene kryper ut når de er fullvoksne, forvandler seg til en puppe på bakken og klekkes noe senere til et vinget insekt som flyr på leting etter et insekt som er parasittert av en voksen hunn, som den parer seg med. Uparrede hunner skiller ut feromoner som tiltrekker hannene. Siden det bare er hunnens hode og forkropp som stikker ut fra vertene, munner hennes parings- og fødselskanal her. Hannene lever bare noen få dager. Etter paringen føder hunnen tallrike bittesmå, aktive larver som kryper rundt i vegetasjonen på jakt etter en bie eller veps. Noen arter kan feste seg til bien ved hjelp av spesielle børster, andre blir fraktet tilbake til bolet i biens mage (kro). Der kan larven bore seg inn i et av biens eller vepsens egg og begynne sitt liv som parasitt der. Den lille, aktive larven skifter hud og forandrer seg til en beinløs, sekklignende parasitt. En bie eller veps kan være vert for flere viftevinger av samme eller ulike kjønn.
Utbredelse
Familien er utbredt over hele Jorden bortsett fra polområdene.
Systematisk inndeling / europeiske arter
Paraxeninae og Xeninae blir noen ganger regnet som en familie for seg, Xenidae.
Lipødem
Lipødem eller smertefullt fettsyndrom er en kronisk sykdom i fettvev og lymfekanaler som gir unormal ansamling av fett under huden på legger og lår, som ikke står i forhold til fettfordeling ellers på kroppen. Det typiske bildet er en betydelig fedme samlet i begge lår og legger, hofte og sete-parti, men med en normal, eller langt slankere overkropp. Lipødem kan også forekomme i armer.
Det er karakteristisk at forandringene ikke omfatter selve fotryggen. Fettfordelingen får en fasong som kan minne om en haremsbukse med strikk rundt anklene. De første årene er huden helt normal og det er ingen væskeansamling i bena.
Norgesmesterskapet i fotball for menn 1969
Norgesmesterskapet i fotball for menn 1969 ble vunnet av Strømsgodset etter at de slo Fredrikstad i cupfinalen. Det måtte omkamp til for å kåre en vinner.
Strømsgodsets vinnerlag: Inge Thun, Arild Mathisen, Jan Kristiansen, Tor Alsaker-Nøstdahl, Erik Eriksen, Johnny Vidar Pedersen, Egil Olsen, Odd Arild Amundsen, Steinar Pettersen, Thorodd Presberg, Ingar Pettersen, Ole Jonny Friise, Per Rune Wølner, Bjørn Odmar Andersen, Håvard Beckstrøm.
Finale
Første finale
Lipødem
Mange med lipødem plages med smerter og ømhet i lår og legger. I tillegg oppleves tyngdefølelse og ubehag. Det er også vanlig å få blødninger (blåmerker) under huden. Tilstanden kan være kosmetisk svært sjenerende, og psykisk belastende.
Behandling for lipødem er i Norge i dag den samme som ved lymfødem; kompresjonsplagg, bandasjering, pulsator og manuell lymfedrenasje. En spesiell fettsugingsteknikk kan brukes for å fjerne de angrepne fettcellene.
Be Here Now
Be Here Now er et rockealbum av den britiske gruppa Oasis. Albumet ble utgitt i 1997. Det holder rekorden for tidenes raskest selgende britiske album. Til tross for de meget gode salgstallene i begynnelsen levde ikke albumet opp til forventningene, og er ofte ansett av kritikerne for å være den skuffende avslutningen på britpopsjangeren. Albumet toppa også den norske VG-lista, og har solgt ca. 55 000 eksemplarer i Norge.
Medlemmene i Oasis inntok store mengder narkotika under skapelsen av albumet, og mange kritikere teoriserer at dette er grunnen til de mange obskure tekstene i mange av sangene. Sangene (og albumet) blir ofte kritisert for å være for lange.
Sporliste
Alle spor av Noel Gallagher.
Det tredje korstog
Det tredje korstog (1189–1192) var et forsøk av tre europeiske monarker fra den vestlige kristendom (Filip II August av Frankrike, Rikard Løvehjerte av England, og Fredrik Barbarossa av Det tysk-romerske rike) på å gjenerobre Det hellige land fra den islamske hærføreren Saladin. Av denne grunn er korstoget også kjent som «kongenes korstog».
Fra 1169 styrte Saladin Egypt, og hadde satt seg som mål å drive de kristne vekk fra det østlige middelhavsområdet. Etter å ha tatt Syria kunne han omringe korsfarerstaten, og 4. juli 1187 seiret han i slaget ved Hattin. Den 2. oktober kapitulerte Jerusalem, og dermed var det bare Antiokia, Tripoli, Tyr og Margat som var under kristen kontroll. Korstoget startet i 1189, og endte med en fredsavtale i 1192. Den var delvis vellykket, gjenerobret de viktige byene Akko og Jaffa, og omstyrtet de fleste av Saladins erobringer, men den klarte ikke å gjenerobre Jerusalem, som var hovedmålet med korstoget og dets religiøse fokus.
Etter at det andre korstoget i 1147–1149 hadde feilet, kontrollerte Zengidedynastiet et forent Syria og gikk inn i en konflikt med de fatimideherskerne i Egypt. Saladin brakte til slutt både de egyptiske og syriske styrkene under sin egen kontroll, og ansatte dem for å angripe korsfarerstatene og gjenerobre Jerusalem i 1187. Ansporet av religiøs iver, kong Henrik II av England og kong Filip II August av Frankrike avsluttet deres konflikt med hverandre for å lede et nytt korstog. Henriks død den 6. juli 1189 betydde imidlertid at den engelske kontingenten kom under kommando av hans etterfølger, kong Richard I av England. Den eldre tyske keiseren Fredrik Barbarossa svarte også på oppfordringen, og ledet en massiv hær over Balkan og Anatolia. Han oppnådde noen seire mot det seldsjukkiske Rum-sultanatet, men han døde mens han krysset en elv 10. juni 1190 før han nådde Det hellige land. Hans død forårsaket enorm sorg blant de tyske korsfarerne, og de fleste av troppene hans vendte hjem.
Etter at korsfarerne hadde fordrevet ajjubidehæren fra Akko, forlot Filip II August – i selskap med Fredriks etterfølger i kommando av de tyske korsfarerne, Leopold V, hertugen av Østerrike – Det hellige land i august 1191. Etter en stor seier av korsfarerne i slaget ved Arsuf ble det meste av kysten av Levanten tilbakeført til kristen kontroll. Den 2. september 1192 inngikk Richard og Saladin Jaffa-traktaten, som anerkjente muslimsk kontroll over Jerusalem, men tillot ubevæpnede kristne pilegrimer og kjøpmenn å besøke byen. Richard forlot Det hellige land 9. oktober 1192. Suksessene til det tredje korstoget gjorde det mulig for vestlige folk å opprettholde betydelige stater på Kypros og på den syriske kysten.
Unnlatelsen av å gjenerobre Jerusalem inspirerte det påfølgende fjerde korstoget i 1202–1204, men europeere greide bare gjenvinne byen – og bare kort tid – noe som førte til det sjette korstoget i 1229.
Bakgrunn
Kong Balduin IV av Jerusalem døde i 1185, og overlot kongeriket Jerusalem til sin nevø Balduin V, som han hadde kronet som medkonge i 1183. Grev Raymond III av Tripoli tjente igjen som regent. Året etter døde Balduin V før sin niende bursdag, og moren hans, Sybilla, søster til Balduin IV, kronet seg selv til dronning og hennes ektemann, Guy av Lusignan, som konge. Reynald av Châtillon, som hadde støttet Sybillas krav på tronen, angrep en rik karavane som reiste fra Egypt til Syria, og fikk de reisende kastet i fengsel, og brøt dermed en våpenhvile mellom kongeriket Jerusalem og Saladin. Saladin krevde løslatelse av fangene og lasten deres. Den nykronede kong Guy appellerte til Raynald om å gi etter for Saladins krav, men Raynald nektet å følge kongens ordre.
Denne siste forargelsen overfor Raynald ga Saladin den anledningen han trengte for å ta offensiven mot kongeriket Jerusalem, og i 1187 beleiret han byen Tiberias. Raymond rådet til tålmodighet, men kong Guy, som handlet etter råd fra Raynald, marsjerte hæren sin til Hittin utenfor Tiberias. Saladins styrker kjempet mot den frankiske hæren, tørste og demoraliserte, og beseiret den i det påfølgende slaget ved Hattin i juli 1187.
Kong Guy og Raynald ble brakt til Saladins telt, hvor Guy ble tilbudt et beger med vann på grunn av sin store tørst. Guy tok en drink og ga deretter begeret til Raynald. At Raynald hadde mottatt begeret fra kong Guy i stedet for fra Saladin, betydde at Saladin ikke ville bli tvunget til å tilby beskyttelse til den forræderske Raynald (skikken foreskrev at hvis man personlig ble tilbudt en drinke av verten, var ens liv trygt). Da Raynald tok imot drinken fra kong Guys hender, sa Saladin til tolken sin: «si til kongen: ’det er du som har gitt ham å drikke’». Etterpå halshugget Saladin Raynald for tidligere svik. Saladin hedret tradisjonen med kong Guy, sendte ham til Damaskus og lot ham til slutt bli frigitt ved løsepenger av sitt folket.
Ved slutten av 1187 hadde Saladin inntatt Akko og Jerusalem. Kristne kom ikke til beholde byen Jerusalem igjen før i 1229. Pave Urban III sies å ha kollapset og døde i oktober 1187 etter å ha hørt nyhetene om slaget ved Hattin.
Den nye paven, Gregor VIII, tolket i bullen Audita tremendi den 29. oktober 1187 erobringen av Jerusalem som en straff for kristnes synder over hele Europa; han ba om et nytt korstog til Det hellige land.
Barbarossas korstog
Korstoget til Fredrik Barbarossa, keiser av Det tysk-romerske rike, var «det mest omhyggelig planlagte og organiserte» hittil. Fredrik var sekstiseks år gammel da han reiste. To beretninger dedikert til ekspedisjonen hans har blitt bevart: Historien om ekspedisjonen til keiser Fredrik (Historia de expeditione Friderici imperatoris) og Historien om pilegrimene (Historia peregrinorum). Det er også en kort traktat, Brevet om keiser Fredriks død (Epistola de morte Friderici imperatoris).
Tar korset
Den 27. oktober 1187, litt over tre uker etter Saladins erobring av Jerusalem, sendte pave Gregor VIII brev til det tyske bispeembetet hvor han kunngjorde om sitt valg og beordret dem til å vinne den tyske adelen til et nytt korstog. Rundt 23. november mottok Fredrik brev som var blitt sendt til ham fra herskerne i korsfarerstatene i øst, der de oppfordret ham til å hjelpe dem.